REPUBLIKA SRBIJA

NARODNA SKUPŠTINA

Odbor za poljoprivredu, šumarstvo

i vodoprivredu

12 Broj 06-2/89-14

25. maj 2014. godine

B e o g r a d

 Z A P I S N I K

 ČETVRTE SEDNICE ODBORA ZA POLjOPRIVREDU,

ŠUMARSTVO I VODOPRIVREDU, ODRŽANE 24. MAJA 2014. GODINE

Sednica je počela u 8,45časova.

Sednici je predsedavao Marijan Rističević, predsednik Odbora.

Sednici su prisustvovali članovi Odbora:Zoran Antić, Milan Kovačević, Miodrag Nikolić, Žarko Bogatinović, Milija Miletić,Arpad Fremond, kao iMarija Stevanović, zamenik člana Odbora.

Sednici nisu prisustvovali članovi Odbora:Saša Maksimović, Jasmina Obradović,Marjana Maraš, Goran Ćirić, Jovan Marković, Milan Korać, Velimir Stanojević, Dušan Petrović i Sabina Dazdarević.

Većinom glasova usvojen je sledeći

 Dnevni red

1. Dogovor o sprovođenju odluke o realizaciji posete članova Odbora poplavljenim područjima.

Prva tačka dnevnog reda- **Dogovor o sprovođenju odluke o realizaciji posete članova Odbora poplavljenim područjima.**

Članovi Odbora dogovorili su detalje o realizaciji posete članova Odbora poplavljenim područjima. Po završetku sednice krenuli su u obilazak ugroženih opština.

Pošto drugih pitanja i predloga nije bilo, sednica je zaključena u 9,00 časova.

Predsednik i članovi Odbora za poljoprivredu, šumarstvo i vodoprivredu:Marijan Rističević, predsednik, Miodrag Nikolić, Arpad Fremond, Milija Miletić, Zoran Antić, i Žarko Bogatinović, su 24. maja 2014 godine, posetili poplavljena područja na teritorijama opština: Svilajnac, Jagodina, Paraćin, Varvarin i Trstenik.

U opštini Svilajnac članovi Odborasreli su se sa predstavnicima lokalne samouprave, koji su ih upoznali sa razmerama štete nastale na teritoriji njihove opštine.Predsednikkriznog štaba Miroslav Marinković,rekao jeda je opštinska Komisija za elementarne nepogode formirana 18. maja. Po prvim procenama, između 10.000 i 12.000 hektara poljoprivrednog zemljišta je potopljeno.Šteta u stočnom fondu je: 52 ovce, 1946 jagnjadi, 20 koza, 23 jaradi, 59 prasadi,1.155 pernate živine. Po preliminarnim procenama, oko 15.000 građana opštine Svilajnac je pretrpelo neposrednu štetu. Ugroženim poljoprivrednim domaćinstvima je dopremljena stočna hrana i pijaća voda.Pijaca u Svilajncu je dezinfikovana i čeka se odluka Ministarstva poljoprivrede koja dozvoljava da može da se koristi fitosanitarna potvrda.Uz pomoć stručne ekipe iz Danske puštena je tehnička voda, struja je uključena na teritorije cele opštine. Izvršena je mobilizacije svih poljoprivrednih cisterni kojima se voda vraća u Resavu. M.Marinković je saopštio da je sprečen udar Velike Morave njenim kontrolisanim odlivanjem. Naime, napravljen je odbrambeni bedem i sprečeno nastajanje veće štete. Opština Svilajnac jedobila veliku pomoć od stručnih timova iz Slovenije, Mađarske i Danske. Na upućen zatev za pomoć u ljudstvu, opština je dobilaod Vojnog garnizona iz Požarevca 12 vojnika. Po njegovoj oceni situacija u Svilajncu nije na adekvatan način bila medijski propraćena. Na kraju razgovora je saopštio da je opštini Svilajnac potrebna pomoć u vidu stočne hrane i to 5 vagona kukuruza i koncentrata, kao i 10 vagona sena.

Članovi Odbora posetili su grad Jagodinu, i susreli se sa predsatvnicima lokalne samouprave. Gradonačelnik Dragan Marković,informisao je da je 28 sela na teritoriji Jagodine poplavljeno, a grad Jagodina je sačuvan od naleta reke Belice.Poplavljeno je 2.000 domaćinstava, 2.800 hektara poljoprivrednog zemljišta, od kojih je 50% zasejano kukuruzom, a ostalo ječmom, detelinom i pšenicom.Poplavljno je 170 plastenika i 6.000 ljudi je direktno oštećeno poplavama. Jagodina nije imala problem sa pijaćom vodom, dok su najugroženija sela Ratkovo i Končarevo. Grad Jagodina je iz gradskog budžeta izdvojila sredstva za ugroženeu iznosu od 10 miliona dinara. Procena štete, ne računajući infratrukturne objekte je između 100 i 110 miliona dinara. Najveće donacije Jagodina je dobila iz Novog Pazara, Kumanova kao i od vlasnika italijanskih fabrika sa teritorije grada Jagodine.Lokalna samouprava ima veliku pomoć od stručnih timova iz Bugarske, koji učestvuju u crpljenju vode.

Na teritoriji opštine Paraćin članovi odbora su razgovarali sa predsednikom kriznog štaba Sašom Paunovićem. S.Paunović je rekao da je reka Crnica poplavila 70% teritorije grada, više od 5.000 domaćinstava je poplavljeno. Šteta je veća u samom gradu, nego u okolnim selima. Dva danaposle izlivanja Crnice, izlila se reka Velika Morava i potopljno je 700 hektara poljoprivrednog zemljišta. U periodu koji je prethodio poplavama,javno preduzeće Srbijavode nisu imale dovoljno finansijskih sredastava da bi sprovele projekte regulacije i čišćenja rečnih korita.S.Paunović je istakao kao velike probleme u vezi elementarnih nepogoda sledeće: nepostojanje sistema civilne zaštite,nepostojanje sistema ranog upozorenja u slučaju velikih padavina, nedovoljno informacija lokalnoj vlasti od strane izvršne vlasti u vezi planova asanacije terena nakon poplava, nedostatak stručnik kadrova,kako na opštinskom tako i nacionalnom nivou u čijoj su nadležnosti regulacije rečnih vodotokova.

Na teritoriji opštine Varvarin članovi Odbora su posetili selo Obrež, gde su imali susret sa predsednikom opštine Zoranom Milenkovićem. Onje informisao da je od 21 selana teritoriji opštine Varvarin 16 poplavljeno.Poplavljeno je2.000 hektara poljoprivrednog zemljišta i 350 domaćinstava. Izlile su se Kaleinićka, Jovanička reka, Zapadna i Velika Morava. Opština je dobila humanitarnu pomoć iz Niša, Kruševca, Arilja, Bačke pravoslavne eparhije, Austrije i Švedske. On je rekao da je opštini Varvarina poterebna pomoć u stočnoj hrani. Veći deo stoke je evakuisan. Najveća šteta je na farmi tovnih pilića kod Obreža (42.000 uginulih pilića).Na desnoj obali Velike Morave postoji nasip,koji je sprčeio izlivanje na toj strani, što nije bio slučaj sa levom obalom, koja je bez nasipa. Opštinske vlasti će tražiti da se taj problem reguliše, kako bi se u budućniosti izbegle poplave i sprečile veće štete.

Članovi odbora su posetili i selo Počekovina na teritoriji opštine Trstenik gde su imali niz pojedinačnih razgovora sa poljoprivrednicima, čija su domaćinstav direktno pretrpela štetu od nastalih poplava.

 SEKRETAR PREDSEDNIK

 Veljko Racković Marijan Rističević